**Documente necesare obtinerii copiei conforme pentru transportul de marfuri in regim contractual**

Autorizaţia de transport, eliberată transportatorului de către autoritatea de autorizare, este unică, netransmisibilă şi conferă transportatorului autorizat dreptul de a solicita o copie conformă pentru fiecare vehicul deţinut în proprietate sau cu contract de leasing.

 1) Autoritatea de autorizare va elibera, la cerere, câte o copie conformă a autorizaţiei de transport pentru fiecare vehicul utilizat pentru prestarea serviciului respectiv, în conformitate cu normele prevăzute de Ordinul 207/2007.

 2) Copia conformă a autorizaţiei de transport se eliberează de către autoritatea de autorizare, după depunerea unei cereri însoţită de următoarele documente în copie:

 a) autorizaţia de transport;

 b) certificatul de înmatriculare cu anexa inspectiei tehnice periodice valabile si cartea de identitate a vehiculului din care să rezulte că acesta este deţinut de către transportatorul autorizat respectiv în proprietate, sau în temeiul unui contract de leasing;

 c) poliţa de asigurare de bunuri/marfuri, la ridicarea autorizaţiei;

 d) asigurarea obligatorie de răspundere civilă auto;

e)pentru vehiculele deţinute în proprietate de către transportatorul autorizat, copia conformă se atribuie numai pentru acelea care sunt înmatriculate în judeţul respectiv;

 f) pentru vehiculele deţinute în temeiul unui contract de leasing de către transportatorul autorizat, copia conformă se atribuie indiferent unde sunt înmatriculate acestea;

 g) actul de proprietate sau contractul de închiriere pentru spaţiul de parcare al vehiculelor;

 h) copia conformă, se va atribui pentru o perioadă de 5 ani, alocându-se cu această ocazie şi numărul de ordine.